تورکیه‌نین بمت-دکی دایمی نماینده‌سی فریدون سینیرلی اوغلو بمت تهلوکه‌سیزلیک شوراسیندا عفرین بؤلگه‌سینده حیاتا کئچیریلن "زیتون دالی" عملیاتینی ایضاح ائتدی.
تورکیه‌نین بمت-دکی دایمی نماینده‌سی فریدون سینیرلی اوغلو بمت تهلوکه‌سیزلیک شوراسیندا فیلیسطین مسئله‌سی داخیل اورتا دوغوداکی وضعیتین موذاکیره اولوندوغو ایجلاسدا ایسلام امکداش‌لیغی تشکیلاتی نوبتی صدری اولان تورکیه آدیندان چیخیش ائتدی.
سوریه-ده کی حادثه‌لره توخونان سینیرلی اوغلو تورکیه‌نین بو اؤلکه‌دکی بحرانا سیاسی حل تاپیلماسی باره‌ده جهدلرینی داوام ائتدیردیگینی خاطیرلاتدی، آستانا و سوچی‌دکی دانیشیق‌لارین ژنو پروسئسینی "دستکله‌ین و تاماملایان" پلاتفورما‌لار اولدوغونو وورغولادی.
ترورا سون قویولماسی و سوریه-نی ثابت‌لیگه قوووشدورما هدف‌لرینه چاتیلماسی‌نین ساده‌جه اوزون مدت‌لی ایستراتژی  ایله مومکون اولاجاغینی قئید ائدن سینیرلی اوغلو تورکیه‌نین ترورلا موباریزه‌ده قطعیت لی موضعینی داوام ائتدیردیگینی ده دیله گتیردی.
"تورکیه‌نین سوریه-نین قوزیی – باتی سیندا عفرین بؤلگه‌سینده باشلاتدیغی "زیتون دالی" عملیاتی بمت کنوانسیونونون 51-جی مادده‌سینده یئر آلان اؤزونومودافعه حقوقو چرچیوه‌سینده، سوریه-نین اراضی بوتؤو‌لوگونه حؤرمتله ایجرا ائدیلیر. حرکاتین پلانلاشدیرما و ایجراسیندا یالنیز تروریستلر و بون‌لارا عاید سیغینا‌جاق، موضع، سلاح انبارلاری و حربی آوا‌دان‌لیق هدف گؤتورمکده اولوب، سیراوی وطنداش‌لارین ضرر گؤرمه‌مه‌سی اوچون هر جور دقت و حساسلیق گؤستریلیر"-دئیه سینیرلی اوغلو وورغولادی.
امریکانین قودسو ایسرائیل-ین پایتاختی کیمی تانیما و سفیرلیگینی بو شهره کؤچورمه قراری ایله اولوسلار آراسی حقوق قایدا‌لارینی تاپدالادیغینی، بمت اساس‌لاری و علاقه‌لی قرارلارلا اوست-اوسته دوشمه دیگینی بیلدیرن فریدون سینیرلی اوغلو بو قرارلا همین زاماندا فیلیسطین خالقی‌نین تاریخی، قانونی و اساس حاق‌لار ایله گلوبال دیرلرین گؤزدن یاییندیریلدیغینی دا دیله گتیردی.
بوتون اؤلکه‌لری بو قراری تانیماق و دستکلمک‌دن ایمتینا ائتمه‌یه چاغیران سینیرلی اوغلو اوچ سماوی دین اوچون ده مقدس اولان قودسون تاریخی ایستاتوسونون قورونماسی‌نین اولوسلار آراسی ایجتیمایتین مسئولیتینده اولدوغونو وورغولادی.
